สื่อออนไลน์หนาว! DES ออกกฎระงับเนื้อหา “เท็จ-ความมั่นคง-ลามก” ผู้กระทำผิด ภายใน 24 ชม.
ราชกิจจานุเบกษา เผยประกาศกระทรวงดิจิทัลฯ เรื่องการระงับเนื้อหาข้อมูลเท็จ ความมั่นคง ลามกอนาจาร ภายใน 24 ชั่วโมง เพื่อให้ผู้ใช้บริการสามารถแจ้งเมื่อพบการกระทำความผิด
ราชกิจจานุเบกษา เผยประกาศกระทรวงดิจิทัลฯ เรื่องการระงับเนื้อหาข้อมูลเท็จ ความมั่นคง ลามกอนาจาร ภายใน 24 ชั่วโมง เพื่อให้ผู้ใช้บริการสามารถแจ้งเมื่อพบการกระทำความผิด
27 ต.ค. 2565

ผู้สื่อข่าวรายงานว่า เมื่อวันที่ 26 ต.ค. 65 ที่ผ่านมา เว็บไซต์ ราชกิจจานุเบกษา เผยแพร่ประกาศกระทรวงดิจิทัลเพื่อเศรษฐกิจและสังคม เรื่อง ขั้นตอนการแจ้งเตือน การระงับการทำให้แพร่หลายของข้อมูลคอมพิวเตอร์ และการนำข้อมูลคอมพิวเตอร์ออกจากระบบคอมพิวเตอร์ พ.ศ. 65 ลงนามโดย นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคมซึ่งมีรายละเอียดที่สำคัญโดยสรุป ดังนี้
โดยให้ผู้ให้บริการด้านเนื้อหา ต้องจัดทำแบบฟอร์มร้องเรียน เพื่อให้ผู้ใช้บริการสามารถแจ้งเมื่อพบการกระทำความผิด โดยที่ผู้ให้บริการต้องระงับเนื้อหานั้นภายใน 24 ชั่วโมง
สำหรับในกรณีที่พนักงานเจ้าหน้าที่ตาม พ.ร.บ.คอมพิวเตอร์ เป็นผู้แจ้งเตือนถึงเนื้อหาที่มีความผิด ผู้ให้บริการต้องระงับเนื้อหานั้นภายใต้กรอบระยะเวลาดังนี้
ข้อมูลเท็จ มาตรา 14 (1) ระงับภายใน 7 วัน
ข้อมูลด้านความมั่นคง มาตรา 14 (2) (3) ระงับภายใน 24 ชั่วโมง
ข้อมูลลามกอนาจาร มาตรา 14 (4) ระงับภายใน 3 วัน